“Elchining qizi” seriali yulduzi Engin Akyurekning tug‘ilgan kuniga muxlislari tomonidan noodatiy syurpriz tayyorlandi (foto)

Nafaqat Turkiyada, balki boshqa davlatlarda ham mashhurlikka erishgan aktyor Engin Akyurekning tug‘ilgan kuni butun dunyo muxlislari tomonidan bir vaqtning o‘zida nishonlandi. 2020-yilning 12-oktabr kuni Argentina, Eron, Ispaniya, Malayziya va boshqa ko‘plab mamlakatlardagi muxlislar Akyurekning tavallud ayyomini bayramona tarzda o‘tkazdi.

Engin Akyurekning muxlislari xuddi o‘tgan yilgi kabi sevimli aktyorga sovg‘a sifatida YuNISEFga xayriya puli o‘tkazdi. Ushbu tug‘ilgan kunda o‘tkazilgan xayriya mablag‘i koronavirus pandemiyasi bilan zararlangan bolalarga yordam berish uchun sarflanadi.

Aktyor Mug‘ladagi “Elchining qizi” serialining suratga olish maydonchasida YuNISEF sertifikatini qabul qilib oldi, shuningdek, muxlislari va ijodiy guruh bilan birgalikda bayram tortini baham ko‘rdi.

Aktyor Akyurek tug‘ilgan kunida serial jamoasi davrasida dunyo bo‘ylab muxlislariga quyidagi so‘zlar bilan minnatdorlik bildirdi:

“Men har doim ularning muhabbati va qo‘llab-quvvatlashini katta baxt kabi his qilaman va ushbu qadrli insonlarning har biriga minnatdorlik bildiraman, ularga o‘z sevgimni yo‘llayman. Tug‘ilgan kunimni nishonlash uchun har yili bu kabi mazmunli va qimmatli xayriya askiyalarining o‘tkazilishi ularning har biri qanchalar bebaho inson ekanidan dalolat”.